Jy het baie skryftalent. Maar jy sal ook nog baie werk moet doen om dit behoorlik te ontwikkel. Wat veral belangrik is, is dat jy volledig jou eie stem en styl vind en wegstuur van die bekende, oorgebruikte woorde en beelde (die gewraakte clichés). Wat jou baie sal help, is lees – lees, lees, lees. Veral kortverhale, en dan kyk jy fyn wat die skrywer doen en vra jouself af hoekom dit werk. Analiseer en leer, en jy sal eendag ’n goeie skrywer kan word.